arnastofnun/IGC-2024 huggingface dataset:
Jarðgöng milli lands og Eyja Þingsályktunartillaga - þingskjal nr. 1300

141. löggjafarþing 2012–2013.

Þingskjal 1300 - 698. mál.

Tillaga til þingsályktunar um jarðgöng milli lands og Eyja.

Flm.: Árni Johnsen.

Alþingi ályktar að lokið verði nú þegar lokaþætti rannsókna á möguleikum og áætluðum kostnaði við gerð jarðganga milli lands og Eyja, nánar tiltekið milli Heimaeyjar og Kross í Landeyjum.

Greinargerð.

Fyrir sex árum þegar tekið var af skarið um gerð Landeyjahafnar var rétt ólokið rannsóknum á möguleikum við gerð jarðganga milli Heimaeyjar og Kross í Landeyjum og var reiknað með 60–80 millj. kr. kostnaði. Félag áhugamanna um jarðgöng í Vestmannaeyjum hafði unnið ötullega að málinu um árabil, m.a. með helstu jarðgangaverktökum Evrópu. Allir sem unnu að verkefninu vissu að það yrði mjög hagkvæmt að gera göng milli lands og Eyja og á ákveðnum tímapunkti kom kostnaðaráætlun upp á 17 milljarða kr. frá reyndustu jarðgangaverktökum Norðurlanda, sænska verktakafyrirtækinu NCC. Á ákveðnum tímapunkti lét Vegagerðin Verkfræðistofu Sigurðar Thoroddsen gera úttekt á málinu en með fyrstu yfirferð eftir þá rannsókn með þeim sem höfðu unnið mest að málinu lækkaði kostnaðaráætlunin um 50–60%, svo laus var hún í reipunum, en tveim samgönguráðherrum varð skreipt á skötunni í málinu og hurfu af hólmi. Fáránlegt var að taka ákvörðun um höfn á meðan jarðgangaþættinum var ekki lokið á endaspretti í nokkurra mánaða verkefni.

Margar forsendur Landeyjahafnar hafa brugðist þótt Siglingastofnun hafi lagt mikinn metnað í verkefnið. Reynslan er sú að nýting Landeyjahafnar og þjónustan er óboðleg. Hugsanlegt er að hægt sé að lagfæra höfnina með verklegum breytingum áður en nýtt skip kemur til sögunnar en óöryggið verður alltaf mikið og endalaus barátta við náttúruöflin og kostnað því höfn og skip afskrifast aldrei.

Það er fyrirséð að þegar og ef lokið verður við endurbætur á Landeyjahöfn og smíði nýs skips verður búið að leggja um 20 milljarða kr. í verkefnið, eða sömu upphæð og hefði kostað að grafa jarðgöng milli Eyja og Kross og áætlað var að þau göng afskrifuðust á 25–30 árum. Ef samgönguráðherrar hefðu ekki brugðist væri búið að opna jarðgöng milli lands og Eyja eins og áhugamannafélag um jarðgöng milli lands og Eyja gerði ráð fyrir undir forustu Inga Sigurðssonar, Eyþórs Harðarsonar, Þórs Engilbertssonar og fleiri. Rekstrarkostnaður við höfnina er óendanlegur, dæling, endurnýjun skipa á 15 ára fresti, rekstrarkostnaður og fleira þannig að það hleður skjótt í jarðgangaverð.

Óvissan í samgöngumálum milli lands og Eyja er til skammar, jarðgöng hafa haft forgang í hugum Vestmannaeyinga. Gerð jarðganga er klár viðskipti og ekki eftir neinu að bíða að koma hlutunum á hreint.
Ákvörðun EES-nefndarinnar nr. 115/2012 um breytingu á XX. viðauka við EES-samninginn Þingsályktun - þingskjal nr. 1351

141. löggjafarþing 2012–2013.

Nr. 22/141.

Þingskjal 1351 - 100. mál.

Þingsályktun um staðfestingu ákvörðunar sameiginlegu EES-nefndarinnar nr. 115/2012 um breytingu á XX. viðauka (Umhverfismál) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 115/2012, frá 15. júní 2012, um breytingu á XX. viðauka (Umhverfismál) við EES-samninginn frá 2. maí 1992, og fella inn í samninginn tilskipun Evrópuþingsins og ráðsins 2009/31/EB frá 23. apríl 2009 um geymslu koltvísýrings í jörðu og um breytingu á tilskipun ráðsins 85/337/EBE, tilskipunum Evrópuþingsins og ráðsins 2000/60/EB, 2001/80/EB, 2004/35/EB, 2006/12/EB, 2008/1/EB og reglugerð (EB) nr. 1013/ 2006.

Samþykkt á Alþingi 26. mars 2013.
Ákvörðun EES-nefndarinnar nr. 200/2012 um breytingu á XX. viðauka við EES-samninginn Þingsályktun - þingskjal nr. 1352

141. löggjafarþing 2012–2013.

Nr. 23/141.

Þingskjal 1352 - 465. mál.

Þingsályktun um staðfestingu ákvörðunar sameiginlegu EES-nefndarinnar nr. 200/2012 um breytingu á XX. viðauka (Umhverfismál) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 200/2012, frá 26. október 2012, um breytingu á XX. viðauka (Umhverfismál) við EES-samninginn frá 2. maí 1992, og fella inn í samninginn reglugerð Evrópuþingsins og ráðsins (EB) nr. 66/2010, frá 25. nóvember 2009, um umhverfismerki ESB.

Samþykkt á Alþingi 26. mars 2013.
Ákvörðun EES-nefndarinnar nr. 210/2012 um breytingu á II. viðauka við EES-samninginn Þingsályktun - þingskjal nr. 1353

141. löggjafarþing 2012–2013.

Nr. 24/141.

Þingskjal 1353 - 564. mál.

Þingsályktun um staðfestingu ákvörðunar sameiginlegu EES-nefndarinnar nr. 210/2012 um breytingu á II. viðauka (Tæknilegar reglugerðir, staðlar, prófanir og vottun) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 210/2012, frá 7. desember 2012, um breytingu á II. viðauka (Tæknilegar reglugerðir, staðlar, prófanir og vottun) við EES-samninginn frá 2. maí 1992, og fella inn í samninginn framselda reglugerð framkvæmdastjórnarinnar (ESB) nr. 286/2012 frá 27. janúar 2012 um breytingu á I. viðauka, til að fella inn nýtt heiti textíltrefja, og VIII. og IX. viðauka, í þeim tilgangi að laga þá að tækniframförum, reglugerðar Evrópuþingsins og ráðsins (ESB) nr. 1007/2011 um heiti textíltrefja og viðkomandi merkimiða og merkingar varðandi trefjasamsetningu textílvara.

Samþykkt á Alþingi 26. mars 2013.
Ákvörðun EES-nefndarinnar nr. 229/2012 um breytingu á XIX. viðauka við EES-samninginn Þingsályktun - þingskjal nr. 1354

141. löggjafarþing 2012–2013.

Nr. 25/141.

Þingskjal 1354 - 566. mál.

Þingsályktun um staðfestingu ákvörðunar sameiginlegu EES-nefndarinnar nr. 229/2012 um breytingu á XIX. viðauka (Neytendavernd) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 229/2012, frá 7. desember 2012, um breytingu á XIX. viðauka (Neytendavernd) við EES-samninginn frá 2. maí 1992, og fella inn í samninginn tilskipun framkvæmdastjórnarinnar 2011/90/ESB, frá 14. nóvember 2011, um breytingu á II. hluta I. viðauka við tilskipun Evrópuþingsins og ráðsins 2008/48/EB þar sem settar eru fram viðbótarforsendur fyrir útreikningi á árlegri hlutfallstölu kostnaðar.

Samþykkt á Alþingi 26. mars 2013.
Ætlað samþykki við líffæragjafir Breytingartillaga - þingskjal nr. 1358

141. löggjafarþing 2012–2013.

Þingskjal 1358 - 28. mál.

Síðari umræða.

Breytingartillaga við breytingartillögu á þingskjali 1183 [Ætlað samþykki við líffæragjafir].

Frá Siv Friðleifsdóttur, Álfheiði Ingadóttur, Ragnheiði Ríkharðsdóttur,

Valgerði Bjarnadóttur og Margréti Tryggvadóttur.

1. efnismálsl. orðist svo: Alþingi ályktar að velferðarráðherra verði falið að semja frumvarp er geri ráð fyrir ætluðu samþykki við líffæragjafir látinna einstaklinga en neiti aðstandendur líffæragjöf skal virða þá ósk.
Ákvörðun EES-nefndarinnar nr. 217/2012 um breytingu á II. viðauka við EES-samninginn Þingsályktun - þingskjal nr. 1392

141. löggjafarþing 2012–2013.

Nr. 27/141.

Þingskjal 1392 - 565. mál.

Þingsályktun um staðfestingu ákvörðunar sameiginlegu EES-nefndarinnar nr. 217/2012 um breytingu á II. viðauka (Tæknilegar reglugerðir, staðlar, prófanir og vottun) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 217/2012, frá 7. desember 2012, um breytingu á II. viðauka (Tæknilegar reglugerðir, staðlar, prófanir og vottun) við EES-samninginn frá 2. maí 1992, og fella inn í samninginn tilskipun Evrópuþingsins og ráðsins 2010/30/ESB, frá 19. maí 2010, um merkingar og staðlaðar vörulýsingar á orkutengdum vörum er greina frá notkun þeirra á orku og öðrum aðföngum (endurútgefin).

Samþykkt á Alþingi 27. mars 2013.
Frestun á fundum Alþingis Þingsályktun - þingskjal nr. 1393

141. löggjafarþing 2012–2013.

Nr. 26/141.

Þingskjal 1393 - 701. mál.

Þingsályktun um samþykki til frestunar á fundum Alþingis samkvæmt 1. mgr. 23. gr. stjórnarskrárinnar.

Alþingi ályktar að veita samþykki til þess að fundum þingsins verði frestað frá 22. mars 2013 eða síðar, ef nauðsyn krefur.

Samþykkt á Alþingi 27. mars 2013.
Vernd og orkunýting landsvæða Þingsályktun - þingskjal nr. 892

141. löggjafarþing 2012–2013.

Nr. 13/141.

Þingskjal 892 - 89. mál.

Þingsályktun um áætlun um vernd og orkunýtingu landsvæða.

Alþingi ályktar, í samræmi við lög nr. 48/2011, um verndar- og orkunýtingaráætlun, að fela ríkisstjórninni að vinna að framkvæmd eftirfarandi áætlunar um vernd og orkunýtingu landsvæða.

Samkvæmt verndar- og orkunýtingaráætluninni verði tryggt að nýting landsvæða þar sem er að finna virkjunarkosti byggist á langtímasjónarmiðum og heildstæðu hagsmunamati þar sem tekið verði tillit til verndargildis náttúru og menningarsögulegra minja, hagkvæmni og arðsemi ólíkra nýtingarkosta og annarra gilda sem varða þjóðarhag, svo og hagsmuna þeirra sem nýta þessi sömu gæði, með sjálfbæra þróun að leiðarljósi.

Í verndar- og orkunýtingaráætluninni skal í samræmi við markmið laga nr. 48/2011 lagt mat á verndar- og orkunýtingargildi landsvæða og efnahagsleg, umhverfisleg og samfélagsleg áhrif nýtingar, þ.m.t. verndunar.

Eftirfylgni og framkvæmd verndar- og orkunýtingaráætlunarinnar verði tryggð og hugað að undirbúningi og framkvæmd friðlýsingar á verndarsvæðum áætlunarinnar. Starfsemi Umhverfisstofnunar á verksviði friðlýsingar verði styrkt.

VERNDAR- OG ORKUNÝTINGARÁÆTLUN

Alþingi ályktar að eftirfarandi virkjunarkostir sem falla undir lög nr. 48/2011 skuli flokkaðir í eftirfarandi flokka:

1. Orkunýtingarflokkur.

2. Biðflokkur.

3. Verndarflokkur.

Samþykkt á Alþingi 14. janúar 2013.
Málefni barna og ungmenna með tal- og málþroskaröskun Þingsályktun - þingskjal nr. 931

141. löggjafarþing 2012–2013.

Nr. 14/141.

Þingskjal 931 - 80. mál.

Þingsályktun um málefni barna og ungmenna með tal- og málþroskaröskun.

Alþingi ályktar að fela mennta- og menningarmálaráðherra að endurskoða málefni barna og ungmenna með tal- og málþroskaröskun með markvissri aðgerðaáætlun í samræmi við niðurstöður skýrslu um stöðu barna og ungmenna með tal- og málþroskaröskun. Endurskoðunin skal unnin í samvinnu mennta- og menningarmálaráðuneytis, velferðarráðuneytis og Sambands íslenskra sveitarfélaga.

Samþykkt á Alþingi 24. janúar 2013.
Fjögurra ára samgönguáætlun fyrir árin 2013–2016 Stjórnartillaga - þingskjal nr. 974

Þingskjal 974 - 575. mál.

Tillaga til þingsályktunar um fjögurra ára samgönguáætlun fyrir árin 2013–2016.

(Lögð fyrir Alþingi á 141. löggjafarþingi 2012–2013.)

Alþingi ályktar, sbr. lög um samgönguáætlun, nr. 33/2008, að á árunum 2013–2016 skuli unnið að samgöngumálum í samræmi við eftirfarandi verkefnaáætlun sem er hluti af og innan ramma samgönguáætlunar 2011–2022 þar sem mörkuð er stefna og markmið fyrir allar greinar samgangna á gildistíma samgönguáætlunarinnar.

1. FLUGMÁLAÁÆTLUN

1.1 Flugmálastjórn Íslands, fjármál.

1.2 Flugvellir og flugleiðsöguþjónusta, fjármál.

VIÐHALD

STOFNKOSTNAÐUR

AÐRIR ALÞJÓÐAFLUGVELLIR

AÐRIR FLUGVELLIR Í GRUNNNETI

AÐRIR LENDINGARSTAÐIR

SAMEIGINLEG VERKEFNI

STOFNFRAMKVÆMDIR SAMTALS

2. SIGLINGAMÁLAÁÆTLUN

2.1 Siglingastofnun Íslands, fjármál.

2.2 Sundurliðun einstakra gjaldaliða.

2.2.1 Stofnkostnaður.

Tafla 1. Hafnamannvirki, heildarfjárveitingar (millj. kr.).

Tafla 2. Hafnir í grunnneti, ríkisstyrktar.

Fjárveitingar til hafna í grunnneti, nýframkvæmdir (millj. kr.).

Tafla 3. Sundurliðun framkvæmda í höfnum í grunnneti.

Skýringar: Frumáætlun Siglingastofnunar um heildarkostnað við framkvæmdir, á verðlagi fjárlaga 2013, virðisaukaskattur meðtalinn (millj. kr.).

Tafla 4. Hafnir utan grunnnets, ríkisstyrktar.

Fjárveitingar til hafna utan grunnnets, nýframkvæmdir (millj. kr.).

Tafla 5. Sundurliðun framkvæmda í höfnum utan grunnnets.

Skýringar: Frumáætlun Siglingastofnunar um heildarkostnað við framkvæmdir á verðlagi fjárlaga 2013, virðisaukaskattur meðtalinn (millj. kr.).

Tafla 6. Fjárveitingar til sjóvarna (millj. kr.).

Tafla 7. Sundurliðun framkvæmda við sjóvarnir.

Skýringar við töflu: Frumáætlun Siglingastofnunar um heildarkostnað við framkvæmdir á verðlagi fjárlaga 2013, virðisaukaskattur meðtalinn (millj. kr.).

3. VEGÁÆTLUN

3.1 Vegagerðin, fjármál.

3.1.1 Tekjur og framlög.

3.1.2 Skipting útgjalda.
Frestun á innheimtuaðgerðum og nauðungarsölum Þingsályktunartillaga - þingskjal nr. 12

142. löggjafarþing 2013.

Þingskjal 12 - 12. mál.

Tillaga til þingsályktunar um frestun á innheimtuaðgerðum og nauðungarsölum.

Flm.: Ögmundur Jónasson, Árni Þór Sigurðsson, Bjarkey Gunnarsdóttir.

Alþingi ályktar að fela fjármála- og efnahagsráðherra og félags- og húsnæðismálaráðherra að senda tilmæli til Íbúðalánasjóðs og áskorun til lífeyrissjóða og fjármálastofnana um að fresta öllum innheimtuaðgerðum og nauðungarsölum uns niðurstaða liggur fyrir í aðgerðum ríkisstjórnarinnar í skuldamálum heimilanna.

Greinargerð.

Í aðdraganda alþingiskosninganna og í tengslum við myndun núverandi ríkisstjórnar voru gefin út mjög afdráttarlaus loforð um aðgerðir í þágu skuldugra heimila, þar á meðal var heitið verulegri lækkun á höfuðstól lána. Þetta hefur skapað væntingar en jafnframt leitt til óvissu.

Nú hefur komið á daginn að engar tillögur liggja fyrir og að þær aðgerðir sem gripið verður til í sumar eru innihaldsrýrar og hafa eftir því sem séð verður enga þýðingu í bráð. Þannig er óljóst hvaða þýðingu lögfesting á flýtimeðferð dómsmála í gengislánum hefur, sbr. nýtt frumvarp innanríkisráðherra þar að lútandi, þar sem tafir í slíkum málum verða fremur raktar til málsaðila dómsmálanna en til dómstólanna, auk þess sem dómstólar eru nú í réttarhléi fram á haust. Því skal einnig haldið til haga að skammir frestir geta valdið þeim lántakendum tjóni sem eru í baráttu við fjármálafyrirtæki með her sérfræðinga, bæði lögmanna og sérfræðinga í endurútreikningum. Ákvæði frumvarpsins mun ekki leysa neinn verulegan vanda enda hafa stefnumarkandi dómsmál í raun verið að uppistöðu til unnin eins hratt og unnt er með samkomulagi aðila, sbr. nýjan dóm Hæstaréttar (Plastiðjan gegn Landsbankanum).

Eftir sem áður er staðhæft að verulegra aðgerða sé að vænta sem muni rétta hlut lántakenda. Fyrir fólk sem komið er í greiðsluþrot eða er í þann veginn að missa heimili sitt skiptir sköpum að fá boðaða úrlausn sem allra fyrst, megi það verða til að forða frá heimilismissi eða gjaldþroti. Einnig skal halda því til haga að ákveðin biðstaða hefur myndast á fasteignamarkaði og í úrvinnslu greiðsluerfiðleikamála. Er ástæðan m.a. væntingar einstaklinga til þess að fá lausn sinna mála og er mikilvægt að koma til móts við þann hóp. Ef úrræði ríkisstjórnarinnar ganga eftir gæti ákveðinn hópur fengið lausn sinna mála án greiðsluerfiðleikaúrræða, svo sem greiðsluaðlögunar eða gjaldþrots. Af þessum sökum er mikilvægt að kanna þessa leið til að einstaklingar geti notið þessara úrræða og hlýtur það að vera auðsótt þar sem ríkisstjórnin hefur gefið loforð um skjótar efndir.

Þess vegna er hér lagt til að á meðan tillögur ríkisstjórnarinnar eru í vinnslu verði Íbúðalánasjóði gefin fyrirmæli um að fresta öllum innheimtuaðgerðum og nauðungarsölum uns niðurstaða liggur fyrir í boðuðum aðgerðum ríkisstjórnarinnar og lífeyrissjóðum og fjármálastofnunum send samsvarandi áskorun.
Frestun á fundum Alþingis Þingsályktun - þingskjal nr. 127

142. löggjafarþing 2013.

Nr. 3/142.

Þingskjal 127 - 53. mál.

Þingsályktun um samþykki til frestunar á fundum Alþingis samkvæmt 1. mgr. 23. gr. stjórnarskrárinnar.

Alþingi ályktar að veita samþykki til þess að fundum þingsins verði frestað frá 18. september 2013 eða síðar, ef nauðsyn krefur, til 1. október 2013.

Samþykkt á Alþingi 18. september 2013.
Aðgerðir vegna skuldavanda heimila á Íslandi Breytingartillaga - þingskjal nr. 37

142. löggjafarþing 2013.

Þingskjal 37 - 9. mál.

Síðari umræða.

Breytingartillaga við tillögu til þingsályktunar um aðgerðir vegna skuldavanda heimila á Íslandi.

Frá Sigríði Ingibjörgu Ingadóttur, Árna Páli Árnasyni, Guðbjarti Hannessyni, Helga Hjörvar, Katrínu Júlíusdóttur, Kristjáni L. Möller, Oddnýju G. Harðardóttur, Valgerði Bjarnadóttur og Össuri Skarphéðinssyni.

6. tölul. orðist svo: Settur verði á fót sérfræðingahópur sem undirbúi frumvarp til laga um afnám verðtryggingar á neytendalánum. Frumvarpið verði lagt fram á Alþingi í nóvember 2013.

Ábyrgð: Forsætisráðherra.
Aðgerðir vegna skuldavanda heimila á Íslandi Breytingartillaga - þingskjal nr. 38

142. löggjafarþing 2013.

Þingskjal 38 - 9. mál.

Upphæð.

Síðari umræða.

Breytingartillaga við tillögu til þingsályktunar um aðgerðir vegna skuldavanda heimila á Íslandi.

Frá Helga Hjörvar, Árna Páli Árnasyni, Guðbjarti Hannessyni, Katrínu Júlíusdóttur, Kristjáni L. Möller, Oddnýju G. Harðardóttur, Sigríði Ingibjörgu Ingadóttur, Valgerði Bjarnadóttur og Össuri Skarphéðinssyni.

Á eftir orðunum „ná fram“ í 1. tölul. komi: allt að 20%.
Aðgerðir vegna skuldavanda heimila á Íslandi Nefndarálit - þingskjal nr. 48

142. löggjafarþing 2013.

Þingskjal 48 - 9. mál.

Síðari umræða.

Nefndarálit um tillögu til þingsályktunar um aðgerðir

vegna skuldavanda heimila á Íslandi.

Frá 1. minni hluta efnahags- og viðskiptanefndar.

Fyrsti minni hluti gerir ekki athugasemdir við að ríkisstjórnin stofni starfshópa til að vinna að stefnumálum sínum. Jafnframt er það vel til fundið að láta kanna kosti og galla mögulegra aðgerða varðandi skuldamál heimilanna áður en í þær er farið. Hér er um brýnt úrlausnarefni að ræða sem getur skipt miklu máli fyrir fjölda fólks. Í því starfi sem fyrir höndum er hvetur 1. minni hluti ríkisstjórnina eindregið til þess að gæta að jöfnuði í ríkisfjármálum og skuldastöðu ríkissjóðs. Aðgerðir nú verða að tryggja jöfnuð í samfélaginu og mega ekki leiða til byrða í framtíðinni. Jafnframt telur 1. minni hluti ákaflega mikilvægt að efnahagslegum stöðugleika verði ekki ógnað með aðgerðunum og þær verði ekki þensluhvetjandi með tilheyrandi áhrifum á verðbólgu og vaxtastig og þar með stöðu heimilanna. Þá yrði hugsanlega verr af stað farið en heima setið. Aðgerðirnar þurfa einnig að samrýmast markmiðum um afnám gjaldeyrishafta.

1. minni hluti telur mikilvægt að ríkisstjórnin skoði líka stöðu leigjenda og stöðu fólks sem hefur litla sem enga greiðslugetu til að standa straum af húsnæðislánum eða íbúðaleigu. Þá vill 1. minni hluti leggja á það áherslu að aðgerðirnar leiði ekki til þess að ungu fólki eða efnalitlu verði gert erfiðara fyrir á húsnæðismarkaði með færri valmöguleikum í lánasamningum.

Áform ríkisstjórnarinnar um aðgerðir vegna skuldavanda heimila eru enn um margt óljós, en öll óvissa um aðgerðir er slæm. 1. minni hluti hvetur því ríkisstjórnina til þess að vinna hratt og vel að skýrri og ítarlega útfærðri aðgerðaáætlun sem gagnast geti til að leggja mat á áhrif og mögulegan ávinning aðgerðanna. Samhliða mætti vinna að húsnæðisstefnu til framtíðar með aðkomu allra flokka og fulltrúum stéttarfélaganna. Mikil vinna hefur þegar farið fram um þessi mál og töluverður árangur í úrlausn einstakra mála náðst í formi ýmissa aðgerða, gagnaöflunar, samráðs og greininga af ýmsu tagi. 1. minni hluti hvetur ríkisstjórnina til þess að byggja vinnu sína á þessum árangri. Þingflokkar Bjartrar framtíðar og Vinstri hreyfingarinnar – græns framboðs vilja gjarnan eiga uppbyggilega aðkomu að lausn þessara mikilvægu mála.

Alþingi, 26. júní 2013.

Guðmundur Steingrímsson,

frsm.

Edward H. Huijbens.
Aðgerðir vegna skuldavanda heimila á Íslandi Breytingartillaga - þingskjal nr. 50

142. löggjafarþing 2013.

Þingskjal 50 - 9. mál.

Síðari umræða.

Breytingartillaga við tillögu til þingsályktunar um aðgerðir vegna skuldavanda heimila á Íslandi.

Frá Árna Páli Árnasyni, Guðbjarti Hannessyni, Helga Hjörvar, Katrínu Júlíusdóttur,

Kristjáni L. Möller, Oddnýju G. Harðardóttur, Sigríði Ingibjörgu Ingadóttur,

Valgerði Bjarnadóttur og Össuri Skarphéðinssyni.

Við bætist nýr töluliður, svohljóðandi: Hverjum þingflokki verði heimilt að tilnefna áheyrnarfulltrúa í nefndir og starfshópa sem skipaðir verða á grundvelli þingsályktunar þessarar.

Ábyrgð: Forsætisráðherra.
Aðgerðir vegna skuldavanda heimila á Íslandi Breytingartillaga - þingskjal nr. 51

142. löggjafarþing 2013.

Þingskjal 51 - 9. mál.

Síðari umræða.

Breytingartillaga við tillögu til þingsályktunar um aðgerðir vegna skuldavanda heimila á Íslandi.

Frá Katrínu Júlíusdóttur, Árna Páli Árnasyni, Guðbjarti Hannessyni, Helga Hjörvar, Kristjáni L. Möller, Oddnýju G. Harðardóttur, Sigríði Ingibjörgu Ingadóttur,

Valgerði Bjarnadóttur og Össuri Skarphéðinssyni.

Við bætist nýr töluliður, svohljóðandi: Stjórnvöld ljúki nauðsynlegri vinnu til að uppfylla fyrir sitt leyti þau skilyrði sem felast í viljayfirlýsingu ríkisstjórnarinnar og Landssamtaka lífeyrissjóða frá 23. apríl 2013 varðandi lánsveð. Skilyrðin verði uppfyllt fyrir árslok 2013.

Ábyrgð: Fjármála- og efnahagsráðherra.
Frestun á fundum Alþingis Þingsályktun - þingskjal nr. 90

142. löggjafarþing 2013.

Nr. 2/142.

Þingskjal 90 - 32. mál.

Þingsályktun um samþykki til frestunar á fundum Alþingis samkvæmt 1. mgr. 23. gr. stjórnarskrárinnar.

Alþingi ályktar að veita samþykki til þess að fundum þingsins verði frestað frá 4. júlí 2013 eða síðar, ef nauðsyn krefur, til 10. september 2013.

Samþykkt á Alþingi 5. júlí 2013.
Leikskóli að loknu fæðingarorlofi Þingsályktunartillaga - þingskjal nr. 96

142. löggjafarþing 2013.

Þingskjal 96 - 37. mál.

Tillaga til þingsályktunar um leikskóla að loknu fæðingarorlofi.

Flm.: Svandís Svavarsdóttir, Árni Þór Sigurðsson, Bjarkey Gunnarsdóttir,

Katrín Jakobsdóttir, Lilja Rafney Magnúsdóttir,

Steingrímur J. Sigfússon, Ögmundur Jónasson.

Alþingi ályktar að fela mennta- og menningarmálaráðherra að skipa í samráði við innanríkisráðherra nefnd með þátttöku sveitarfélaganna og annarra hagsmunaaðila, sérfræðinga og stjórnmálaflokka, er geri tillögu að áætlun um hvernig sveitarfélögin standi að því að bjóða leikskólaúrræði strax og fæðingarorlofi lýkur. Miðað verði við að þegar fæðingarorlofið hefur verið lengt í 12 mánuði árið 2016 verði sveitarfélög um landið reiðubúin að veita þjónustuna. Nefndin skili tillögum til ráðherra fyrir 1. febrúar 2014.

Greinargerð.

Leikskólinn er fyrsta skólastigið í íslenska menntakerfinu og ætlaður börnum undir sex ára aldri. Skólaskylda hefst við sex ára aldur og eru leikskólabörn því ekki skólaskyld. Eigi að síður blandast fáum hugur um mikilvægi dvalar á góðum leikskóla fyrir þroska og velferð á bernskuskeiði. Í lögfestri markmiðslýsingu íslenskra leikskóla í lögum nr. 90/2008 segir: „Í leikskólum skal velferð og hagur barna hafður að leiðarljósi í öllu starfi. Veita skal börnum umönnun og menntun, búa þeim hollt og hvetjandi uppeldisumhverfi og örugg náms- og leikskilyrði. Stuðla skal að því að nám fari fram í leik og skapandi starfi þar sem börn njóta fjölbreyttra uppeldiskosta. Starfshættir leikskóla skulu mótast af umburðarlyndi og kærleika, jafnrétti, lýðræðislegu samstarfi, ábyrgð, umhyggju, sáttfýsi, virðingu fyrir manngildi og kristinni arfleifð íslenskrar menningar.“

Undanfarin ár hefur margoft verið rætt á opinberum vettvangi um þá staðreynd að yngstu börnin eiga að jafnaði ekki kost á að njóta þeirra gæða sem leikskólinn hefur upp á að bjóða. Þetta stafar af því að milli loka fæðingarorlofs, sem nú stendur í 9 mánuði, og þar til leikskóladyr ljúkast upp fyrir börnum getur liðið alllangur tími, enda algengt að leikskólar sveitarfélaganna veiti börnum ekki viðtöku fyrr en þau eru orðin 18–24 mánaða gömul. Foreldrar og forráðamenn ungbarna hafa því þurft að leita annarra leiða, sem oftast felast í því að vista börnin hjá dagmæðrum eða á einkareknum ungbarnaleikskólum.

Vinstri hreyfingin – grænt framboð hefur ítrekað lagt áherslu á mikilvægi leikskólastigsins og bæði á þingi og í sveitarstjórnum lagt fram mál þess efnis að skólastigið verði gjaldfrjálst og skilgreint sem hluti grunnþjónustu sem íbúar njóti óháð búsetu.

Með lögum nr. 143/2012, um breytingu á lögum nr. 95/2000, var réttur til fæðingarorlofs lengdur í áföngum og verður 12 mánuðir frá 1. janúar 2016 að telja. Mjög mikilvægt er að samhliða þeirri breytingu verði létt af ungbörnum og foreldrum þeirra óvissunni sem nú ríkir um dagvistunarmál þessa aldurshóps með því móti að sveitarfélögin sjái til þess að leikskólar þeirra standi ársgömlum börnum opnir. Einungis með því móti er unnt að tryggja að velferðar- og uppeldismarkmið samfélagsins nái fram að ganga.